Pulo ng Parola

Ang Pulo ng Parola (Ingles: Parola Island), o Northeast Cay (Ingles); Beizi Dao (Tsino: 北子島/北子岛; pinyin: Běizǐ Dǎo); Đảo Song Tử Đông (Biyetnames: Đảo Song Tử Đông), na may lawak na 12.7 ektarya (31 akre), ay ang ikalimang pinaka-malaking likás na pulo sa Kapuluan ng Kalayaan at ang ikatlong pinaka-malaking pulong sinasakop ng Pilipinas sa kapuluan. Bahagi ito ng Bahura ng Peligro at matatagpuan sa hilagang-kanluran ng Delikadong Karagatan (Dangerous Ground). Matatagpuan ito 1.75 milya (2.82 km) sa hilaga ng Pulo ng Pugad, na pinangangasiwaan ng Vietnam, at tanaw ang dalawang pulo mula sa isa't isa. Matatagpuan din ito 28 milya (45 km) sa hilagang-kanluran ng Pulo ng Pag-asa (Thitu Island), na pinangangasiwaan ng Pilipinas, at pinamamahalaan ng Pilipinas bilang bahagi ng Kalayaan, Palawan. Inaangkin din ang pulo ng Tsina (Republikang Bayan ng Tsina), Taiwan (Republika ng Tsina), at ng Vietnam. Mga Sanggunian Ang lathalaing ito na tungkol sa Pilipinas ay isang usbong. Makatutulong ka sa Wikipedia sa pagpapalawig nito.